Ko Chì-kong

**Ko Chì-kong** (), sī Tâi-oân í-keng thè-e̍k ê iá-kiû soán-chhiú, seng-gâi lóng tī Tiong-hôa Chit-pāng Thóng-it 7-ELEVEn Sai hāu-le̍k, siú-pī ūi-tì sī pó͘-chhiú. In-ūi seⁿ kah hām Ji̍t-kio̍k **' lāi-té ián "Chhian-chhiu Chin-it" () ê [[Tamaki Hiroshi|Gio̍k-bo̍k Hông]] () chiok sêng tit-tio̍h "Chhian-chhiu ông-chú" (千秋王子) ê phian-miâ, mā in-ūi kò͘-siú [[pún-lúi]] hông-sòaⁿ ê sū-chek hŏng kiò-chò "hō͘-kok sîn-Kong", "thih-pó͘ sîn-Kong". I tī 2004 nî Tiong-hôa Chit-pāng ê [[Tiong-hôa Chit-pāng Soán-siù-hōe#Pó͘-chhiong Thè-tāi-ek Soán-siù-hōe|tāi-hùn soán-siù-hōe]] hō͘ Thóng-it Sai tī tē-it-lûn soán tio̍h.

I tī kok-chè-sài chhut-sài ê keng-giām chiâⁿ hong-hù, bat kah [[Ia̍p Kun-chiong]], [[Tân Hong-bîn]] pēng-lia̍t chò [[Tâi-oân]] saⁿ tōa thih-pó͘. 2003 nî 11 goe̍h 5 hō, tī [[Sapporo|Sap-phó͘-lo͘h]] kí-hêng ê [[2003 nî A-chiu Iá-kiû Kím-phiau-sài|A-kím-sài]] lāi-té, tùi-chiàn [[Hân-kok Iá-kiû Tāi-piáu-tūi|Hân-kok]] tī iân-tn̂g-sài tē-10-kio̍k phah-chhut [[chài-kiàn an-táⁿ]], hō͘ Tâi-oân ē-tàng chìn-ji̍p [[2004 nî Hā-kùi Ò-ūn|Ò-ūn]], hit-tang-chūn choán-pò͘ ê chú-pò͘ hoah-chhut ê "Koh sī Ko Chì-kong!" m̄-nā chiâⁿ-chò Tâi-oân iá-kiû ê keng-tián bêng-giân chi-it, mā chiâⁿ-chò Tâi-oân-lâng tùi Ko Chì-kong ê tē-it ìn-siōng.

2018 nî 12 goe̍h 21, iû [[Thóng-it 7-ELEVEn Sai]] kiû-thoân soan-pò͘ chèng-sek thè-hiu, choán-jīm jī-kun chóng-kàu-liān, mā kiat-sok i 14-nî ê chit-pāng seng-gâi.

2019 nî 11 goe̍h 25, choán-jīm [[Thóng-it 7-ELEVEn Sai]] it-kun siú-se̍k kàu-liān, kah tāi-lí chóng-kàu-liān [[Lîm Ga̍k-pêng]] koh-chi̍t-pái hêng-sêng "Ko-Piáⁿ liân-sòaⁿ (高餅連線)".

2025 nî 11 goe̍h 17, Ko Chì-kong choán-jīm [[Thóng-it 7-ELEVEn Sai]] it jī-kun chóng-kàm kiam thóng-tiû kàu-liān.

== Keng-le̍k == 
=== Ha̍k-le̍k, Jīm-chit ===
* [[Tâi-tiong-koān]] [[Tāi-lí-khu|Tāi-lí-chhī]] Tāi-lí Kok-sió
* [[Tâi-tiong Chhī-li̍p Tiong-san Kok-bîn Tiong-ha̍k|Tâi-tiong-chhī Tiong-san Kok-tiong]] Chheng-siàu-pāng-tūi
* [[Sin-pak-chhī Su-li̍p Kok-pó Ko-kip Ka-sū Siong-gia̍p Chit-gia̍p Ha̍k-hāu|Tâi-pak-koān Kok-pó Ka-siong]] Chheng-pāng-tūi
* [[Kok-li̍p Tâi-oân Thé-io̍k Ūn-tōng Tāi-ha̍k|Tâi-oân Thé-īⁿ]] (Hù-pang Kang-gû) Iá-kiû-tūi 
* [[Ha̍p-chok Kim-khò͘]] Iá-kiû-tūi
* [[Tiong-hôa Chit-pāng]] [[Thóng-it Sai]], [[Thóng-it 7-ELEVEn Sai]] (2005 nî 2 goe̍h 19－2018 nî 12 goe̍h 21)
* [[Tiong-hôa Chit-pāng]] [[Thóng-it 7-ELEVEn Sai]] jī-kun chóng-kàu-liān (2018 nî 12 goe̍h 21－2019 nî 11 goe̍h 25)
* [[Tiong-hôa Chit-pāng]] [[Thóng-it 7-ELEVEn Sai]] it-kun siú-se̍k kàu-liān (2019 nî 11 goe̍h 25－2025 nî)
* [[Tiong-hôa Chit-pāng]] [[Thóng-it 7-ELEVEn Sai]] it jī-kun chóng-kàm kiam thóng-tiû kàu-liān (2026 nî－)

=== Kiam-chit ===
* [[Tiong-hôa Chit-pāng Kiû-oân Kang-hōe]] tē-2-kài lí-sū (2008 nî 12 goe̍h 6 hō－2010 nî 2 goe̍h 6 hō)
* [[Tiong-hôa Chit-pāng Kiû-oân Kang-hōe]] pó͘-soán lí-sū (2010 nî 2 goe̍h 6 hō－2011 nî 10 goe̍h 30)
* [[Tiong-hôa Chit-pāng Kiû-oân Kang-hōe]] tē-3-kài hù-lí-sū-tiúⁿ (2011 nî 10 goe̍h 30－2015 nî 3 goe̍h 6 hō)
* [[Sè-kài Pāng-lúi-kiû Liân-bêng|Kok-chè Iá-kiû Chóng-hōe (IBAF)]] Kiû-oân Úi-oân-hōe À-chiu tāi-piáu (2012 nî－)

=== Chhut-pán ===
* ''Kong-kong-hó ê Kian-chhî'' (, 2025 nî 2 goe̍h 27)

== Te̍k-sû Sū-chek ==
2007 nî 4 goe̍h 22, tī [[Tâi-lâm Chhī-li̍p Iá-kiû-tiûⁿ]] tùi-chiàn [[Tiong-sìn Keng]], tan-tiûⁿ 5-hun táⁿ-tiám, chhòng-chō kò-jîn seng-gâi ê kì-lo̍k.

2010 nî 10 goe̍h 29 tī [[Tâi-tiong Chiu-chè Iá-kiû-tiûⁿ]] kí-hêng ê [[Chiu-chè-poe Iá-kiû-sài]], tī tùi-chiàn [[Í-tāi-lī Iá-kiû Tāi-piáu-tūi|Í-tāi-lī]] ê pí-sài lāi-té in-ūi tī thô͘-kha ōe-sòaⁿ thiau-chiàn chú-sím khoân-ui-ê hêng-ûi, hō͘ chú-sím ti̍t-chiap khu-tio̍k chhut-tiûⁿ.

2011 nî 1 goe̍h, kah [[Ia̍p Kun-chiong]] chò-hóe khì [[bí-kok]] chham-ka [[Bí-kok Chit-pāng]] ê [[Cleveland Indians|Cleveland Ìn-tē-an-lâng]] [[Sió-liân-bêng]] chhun-hùn ha̍k-si̍p.

2011 nî 4 goe̍h 30, tī [[Thô-hn̂g Kok-chè Iá-kiû-tiûⁿ]] tùi-chiàn [[Lamigo Thô-oân]], tī 9-kio̍k téng-pòaⁿ boán-lúi 2-chhut-kio̍k ê kio̍k-bīn leh cháu-lúi ê sî, in-ūi cháu tī sòaⁿ-lāi [[hông-gāi siú-pī]] tì-sú [[tâu-chhiú]] [[Khó͘ Bêng-chia̍p]] thoân-kiû ê sî kiat tio̍h i chō-sêng an-choân chiūⁿ-lúi, hō͘ tùi-hong chóng-kàu-liān [[Âng It-tiong]] khòng-gī liáu-āu kái-phòaⁿ chhut-kio̍k, chiâⁿ-chò hit-tiûⁿ pí-sài siōng-bóe chi̍t-ê chhut-kio̍k-sò͘, lo̍h-bóe sai-tūi í 4:6 phah su. Keh-ji̍t kâng tē-tiûⁿ nn̄g-kun koh tùi-chiàn ê sî, Oân-tūi [[Koeh Siu-ûi]] ê cháu-lúi mā in-ūi kāng-khoán ê chêng-hêng hŏng phòaⁿ chhut-kio̍k.

2012 nî 5 goe̍h 1 hō, tī [[Tâi-lâm Chhī-li̍p Iá-kiû-tiûⁿ]] tùi-chiàn [[Heng-lông Gû]], 9-kio̍k āu-pòaⁿ 2-chhut-kio̍k it-lúi ū-lâng chiūⁿ-tiûⁿ táⁿ-kek, bīn-tùi [[Sím Gio̍k-kia̍t]] kòng-chhut chit-pāng seng-gâi thâu-chi̍t-ki chài-kiàn hŏng-bú-láng, hō͘ Sai-tūi í 4:2 tit-tio̍h sèng-lī.

2013 nî 3 goe̍h 5 hō, tī [[2013 nî Sè-kài Iá-kiû Keng-tián-sài|Sè-kài Iá-kiû Keng-tián-sài]] (WBC) tùi-chiàn [[Hân-kok Iá-kiû Tāi-piáu-tūi|Hân-kok]] ê pí-sài, 5-kio̍k āu-pòaⁿ iōng tò-thúi kā pún-lúi-pán cha̍h--leh, hō͘ Lâm-hân cháu-chiá Tēⁿ Kin-ú () tī pún-lúi thâu-chêng chhut-kio̍k, kiat-sok Lâm-hân-tūi tī hit-kio̍k ê kong-sè.
2013 nî, tī [[Tiong-hôa Chit-pāng Bêng-chheⁿ-sài|bêng-chheⁿ-sài]] lāi-té í 176,238-phiò tit-tio̍h pó͘-chhiú phiò-soán tē-saⁿ-miâ, kan-na su hō͘ [[Hiaⁿ-tī Chhiūⁿ]] ê nn̄g-ūi pó͘-chhiú [[Tân Tì-hông]] (221,877-phiò) kah [[Ông Chùn-kia̍t]] (218,997-phiò).

2017 nî 5 goe̍h 12, tī [[Tâi-lâm Chhī-li̍p Iá-kiû-tiûⁿ]] tùi-chiàn [[Lamigo Thô-oân]], tē-9-kio̍k thè-pó͘ chiūⁿ-tiûⁿ, ta̍t-sêng tē-1,000-tiûⁿ chhut-sài ê sêng-chiū.

== Chit-pāng Seng-gâi Sêng-chek ==
=== Kiû-oân sî-kî ===
**Táⁿ-kek sêng-chek**


**Siú-pī sêng-chek'''

### Kàu-liān sî-kî

## Chham-khó Chu-liāu

## Gōa-pō͘ Liân-kiat